Fritt fram (album)

Fritt fram er et musikkalbum med Asgeir Borgemoen, utgitt i 2000.

Albumet vant Spellemannprisen i kategorien Beste barneplate i 2000, og lå syv uker på VG-lista med 14. plass som beste plassering.

Borgemoen er kjent som «Asgeir – sjefen over alle sjefer» fra Barne-TV-serien Fritt Fram som gikk på NRK i perioden 1999–2001. Det ble gitt ut tre musikkalbum og en samleplate med Borgemoen som vokalist og hovedartist, og med Scott Maurstad i rollen som «Vaske» på tilleggsvokal, der Fritt fram var det første. 

Jørund Fluge Samuelsen (Trang Fødsel) sto bak utgivelsen, med blant andre Odd Nordstoga, Christian Wallumrød og Magnus Larsen på musikerlista. I utgangspunktet var det meningen at NRK skulle gi ut CD-en, men da de fikk økonomiske betenkeligheter underveis fikk Fluge Samuelsen napp hos Sony Music.

Plata er utgitt på Columbia.

Sporliste
 «Intro»
 «Jeg vil bli»
 «Mamma»
 «Skummel»
 «Klagesang»
 «En cowboy tar banjoen frem»
 «Vi er venner»
 «30 røvere»
 «Vaskesang»
 «Ny natt»

 Medvirkende  

 Musikere 

 Asgeir Borgemoen – vokal, låtskriver
 Scott Maurstad – vokal
 Jørund Fluge Samuelsen – låtskriver, arrangør, produsent, fløyte, koring, munnspill
 Odd Nordstoga – trekkspill, gitar, koring, arrangør
 Christian Wallumrød – el-piano, klaver, synthesizer, arrangør
 Magnus Larsen – kontrabass, el-bass, cello, arrangør
 Erik Holm – loops, perkusjon, koring, arrangør
 Kristine Fornes – koring, låtskriver

 Annet 

 Ola Johansen – mastering
 Morten Lund – mastering
 Per Østmark – miksing
 Trond Engebretsen – miksing, tekniker
 Atle Knudsen – låtskriver

 Referanser 

Kategori:Debutalbum fra 2000
Kategori:Asgeir Borgemoen-album